Beboere på plejecentre og personale i sundhedsvæsenet og ældreplejen vil modtage information om tilbuddet fra deres institution eller arbejdsplads. Hvis du er i helt særlig risiko, eksempelvis hvis du er en ældre borger med alvorlig sygdom, så kan det være, at du bliver kontaktet af din egen læge eller sygehus.
De grupper af ældre, der løbende inviteres efter fødselsdato, vil modtage besked i e-boks.
Inden nytår vil Sundhedsstyrelsen sende et brev ud til alle danskere om det tilbud, man får om gratis vaccination.